અભ્યાસ સાથે સ્પોર્ટ્સ અને મ્યુઝિક શીખતાં વંદિતાનું વ્યક્તિત્વ નાનપણથી જ ખીલી ઊઠ્યું. લંડનની સ્કૂલ ઓફ ઇકોનોમિક્સ એન્ડ પોલિટિકલ સાયન્સમાં માસ્ટર્સની ડિગ્રી મેળવનાર વંદિતાએ એકથી બાર ધોરણ સુધીનો અભ્યાસ પ્રકાશ હાયર સેકન્ડરી સ્કૂલમાં હંમેશાં 80થી વધુ ટકાએ પાસ થઈને કર્યો હતો. આ અભ્યાસ સાથે સાથે વંદિતાએ સ્કેટિંગ, ડ્રોઇંગ, ગિટાર, પબ્લિક સ્પીકિંગ જેવી કલાઓ પણ હસ્તગત કરી. દિલ્હીની વિખ્યાત લેડી શ્રી રામ કોલેજ ફોર વુમનમાંથી ગ્રેજ્યુએશન કર્યું અને ઇન્ટરનેશનલ સ્વિમર્સ તરીકે ખ્યાતિ મેળવી હતી. એજ્યુકેશન અને એક્સ્ટ્રા એક્ટિવિટીએ તેની પર્સનાલિટીમાં ઔર નિખાર લાવી દીધો. વંદિતાના દાદા ચન્દ્રદત્ત તેને ખૂબ પ્રોત્સાહન આપતા રહ્યા અને વંદિતા તેમને આદર્શ વ્યક્તિ ગણે છે.